open-index/open-wikipedia-markdown huggingface dataset:
Annica Sjölund

**Annica Sjölund** (s. 31. maaliskuuta 1985 Finström, Ahvenanmaa, Suomi) on ahvenanmaalainen jalkapalloilija ja jalkapallovalmentaja.

Hyökkääjänä pelannut Sjölund edusti urallaan FC Unitedia, IFFK:a, Åland Unitedia sekä ruotsalaisia Älvsjö AIK:ta, Solnan AIK:ta ja Kopparbergs/Göteborg FC:tä. Hän voitti Suomen mestaruuden 2004 sekä Suomen cupin 2004 ja 2005 FC Unitedissa.

Maajoukkueeseen Sjölund nousi ensi kerran vuonna 2006 ja pelasi uransa aikana kaikkiaan 69 maaottelua, joissa hän teki 17 maalia. Hän pelasi vuoden 2009 EM-kilpailuissa Suomen kaikissa neljässä ottelussa, yhdessä koko ottelun ja kolmessa kentälle tulleena vaihtopelaajana. Puolivälieräottelussa Englantia vastaan hän teki maalin. Vuoden 2013 EM-kilpailuissa Sjölund pelasi kahdessa Suomen kolmesta ottelusta, toisessa koko ottelun, ja teki alkulohkon ottelussa Tanskaa vastaan Suomen koko kisojen ainoan maalin. Hän toimi Tanska-ottelussa Suomen joukkueen kapteenina.

Sjölundin isoveli on miesten maajoukkuepelaaja Daniel Sjölund ja myös hänen äitinsä Bodil Sjölund (o.s. Mörn) on pelannut yhden naisten A-maaottelun.

Jalkapallouran jälkeen hän muutti takaisin Ahvenanmaalle ja on toiminut juniorivalmentajana IFK Mariehamnin organisaatiossa.

## Lähteet
Esinetalletus

**Talletus** on sopimus, jolla talteenottaja sitoutuu säilyttämään tallettajan irtainta omaisuutta ja antamaan aikanaan omaisuuden takaisin tallettajalle tai hänen oikeudenomistajilleen. Talletuksesta voidaan periä korvaus tai se voi olla vastikkeetonta. 

Säilytettäväksi jätetty omaisuus on tavallisesti rahaa, arvoesineitä tai arvopapereita, ja säilytyspalveluja tarjosivat aiemmin yleensä pankit. Myös päällysvaatteiden jättäminen vartioituun vaatesäilytykseen on talletussopimus.

## Säännökset
Talletuksen oikeussäännökset ovat kauppakaaren 12. luvussa. Tallettajan oikeus saada omaisuutensa eli talletusesineensä takaisin tuottoineen on luonteeltaan esineoikeus, ei saamisoikeus, joten se ei vanhene eikä sitä tarvitse valvoa talteenottajan konkurssissa. Talteenottajan ei tarvitse viedä esinettä takaisin tallettajalle, vaan tämän pitää noutaa esine itselleen, sillä kyseessä ei ole esinelaina.

Talteenottajalla ei ole oikeutta käyttää talletettua omaisuutta, paitsi mikäli tästä on nimenomaisesti erikseen sovittu. Annettu käyttöoikeus ei kuitenkaan muuta talletusta varsinaiseksi lainaksi. Talteenottajan on huolehdittava talteenuskotusta omaisuudesta "kuin omastaan" ja hänen on palautettava talletettu esine (*tallekalu*) samassa kunnossa kuin se oli talletettaessa. Jos talletettu omaisuus tuhoutuu tai vaurioituu ja tämä johtuu talteenottajan tuottamuksesta tai varomattomuudesta, hän on velvollinen korvaamaan vahingon, mutta jos vahinko johtuu tapaturmasta, talteenottaja on vastuusta vapaa ja esineen omistaja joutuu kärsimään itse vahingon seuraukset.

## Talletusmuotoja
Erilaisia talletusmuotoja ovat
* *Epävarsinainen talletus*, mikä tarkoittaa, että talteenottaja saa antaa säilytettäväksi annetun tavaran sijasta takaisin toisen samanlaisen ja samanarvoisen esineen.
* *Varsinainen talletus*, mikä tarkoittaa, että talteenottajan on annettava takaisin nimenomaisesti sama esine, joka on annettu talteen.

* *Avoin säilytys* tarkoittaa, että varsinaisen säilytyksen lisäksi talteenottaja huolehtii myös esimerkiksi korkojen, kuoletusten ja osinkojen perinnästä.
* *Karttuva säilytys* on kyseessä silloin, kun talteenottaja hankkii säilytettävän omaisuuden tuotoilla ja myyntituloilla uusia arvopapereita tallettajan ohjeiden mukaan.
* *Suljettu säilytys* tarkoittaa, että talteenottaja vastaa ainoastaan omaisuuden säilyttämisestä.

## Katso myös
* Tallelokero

## Lähteet
* Otavan iso tietosanakirja, Otava 1960–1965.
* Iso tietosanakirja, WSOY 1995–1997.
* Encyclopædia iuridica fennica, Suomalainen lakimiesyhdistys 1994–1999, , osa I palsta 816.
* Nordisk familjebok, 2. laitos. Nordisk familjeboks förlags aktiebolag, Stockholm 1904–1926.
* Kauppakaari, 12. luku
* Juntunen, Jouko: *Vaatesäilytyssopimus*. Pro gradu -työ. Turun yliopisto, Oikeustieteellinen tiedekunta. Turku 2008.
Are You Gonna Go My Way

**Are You Gonna Go My Way** on  yhdysvaltalaisen rockmuusikko Lenny Kravitzin kolmas studioalbumi vuodelta 1993. Albumi on myynyt Yhdysvalloissa tuplaplatinaa eli kaksi miljoonaa kappaletta. Albumin suosituimmat kappaleet ovat nimikkoraidan lisäksi ”Believe” ja ”Heaven Help”.

Albumilta on julkaistu viisi singleä: ”Are You Gonna Go My Way”, ”Believe”, ”Heaven Help”, ”Is There Any Love in Your Heart?” ja ”Heaven Help”. Kaikki julkaistiin vuonna 1993.

Kappaleista ”Are You Gonna Go My Way”, ”Believe”, ”Heaven Help” ja ”Is There Any Love in Your Heart?” on tehty musiikkivideot.

## Kappalelista
# ”Are You Gonna Go My Way” (Säv./sov. Lenny Kravitz, Craig Ross, san. Lenny Kravitz) – 3:31
# ”Believe” (Säv./sov. Kravitz, Henry Hirsch, san. Kravitz) – 4:50
# ”Come On and Love Me” (Säv./sov. Kravitz, san. Kravitz) – 3:52
# ”Heaven Help” (Säv./sov. Gerry DeVeaux, Terry Britten, san. Gerry DeVeaux, Terry Britten) – 3:10
# ”Just Be a Woman” (Säv./sov. Kravitz, san. Kravitz) – 3:50
# ”Is There Any Love in Your Heart?” (Säv./sov. Kravitz, Ross, san. Kravitz) – 3:39
# ”Black Girl” (Säv./sov. Kravitz, san. Kravitz) – 3:42
# ”My Love” (Säv./sov. Kravitz, Ross, san. Kravitz) – 3:50
# ”Sugar” (Säv./sov. Kravitz, san. Kravitz) – 4:00
# ”Sister” (Säv./sov. Kravitz, san. Kravitz) – 7:02
# ”Eleutheria” (Säv./sov. Kravitz, san. Kravitz) – 4:48

## Kokoonpano
* Lenny Kravitz – laulu; rummut kappaleissa 1, 2, 3, 5, 6, 7, 8, 9, 10, 11; sähkökitara kappaleissa 3, 7 (myös soolo), 9 (myös soolo), 11 (myös soolo); akustinen kitara kappaleissa 4, 5, 10; basso kappaleissa 2, 3, 7, 9, 11; kellopeli kappaleessa 2; mellotron kappaleessa 5
* Craig Ross – sähkökitara kappaleissa 1, 2, 3, 6, 7, 8, 9, 10, 11; akustinen kitara kappaleessa 2
* Tony Breit – basso kappaleissa 1, 5, 6, 8
* Henry Hirsch – Wurlitzer-urut; piano; basso kappaleissa 4, 10

**Taustasoittimet**

Kappale 2:
* Käyrätorvi - Michael Hunter
* Viulut - E. Delente, S. Kim, R. Lawrence, S. Adams, L-W. Ting
* Sellot - A. Whear, F. Murphy
* Kontrabasso - C. D. Fryer
Muut:
* S. Kim myös kappaleissa 9, 10
* Michael Hunter - flyygelitorvi kappaleissa 9, 10
* Michael "Ibo" - Hammond-urut kappaleessa 11

## Palkinnot
**Vuoden 1994 Grammy-palkintogaala**
* Best Male Rock Vocal Performance (Paras mieslaulaja) ("Are You Gonna Go My Way") (Ehdokkuus)
* Best Rock Song (Paras Rock-kappale) ("Are You Gonna Go My Way") (Ehdokkuus)

**MTV Video Music Awards 1993**
* Best Male Video (Paras video) ("Are You Gonna Go My Way") (Voitti)

## Listasijoitukset
Lihoslavlin piiri

**Lihoslavlin piiri** () on paikallinen itsehallintoalue Tverin alueen keskiosassa Venäjällä. Se on osa Tverin Karjalaa. Vuonna 1929 perustetun piirin pinta-ala on 1&nbsp;781 neliökilometriä ja asukkaita on 27&nbsp;400 henkeä (vuonna 2009).

Piirin hallinnollinen keskus on Lihoslavlin kaupunki. Lisäksi siihen kuuluu Kalašnikovon taajama ja 10 maalaiskuntaa:
* Baranovka (ven. Барановка, karjalaksi *Boruaniha*)
* Iljinskoje (ven. Ильинское)
* Kava (ven. Кава, karjalaksi *Kavi*)
* Krjutškovo (ven. Крючково)
* Mikšino (ven. Микшино, karjalaksi *Miikšinä*)
* Pervitino (ven. Первитино)
* Sosnovitsy (ven. Сосновицы, karjalaksi *Sosnovičča*)
* Stan (ven. Стан, karjalaksi *Stuanu*)
* Tolmatši (ven. Толмачи, karjalaksi *Tolmačču*)
* Vjoski (ven. Вёски)

Alue on suureksi osaksi vanhaa tverinkarjalaisten asuinseutua. Vuosina 1937–1939 Lihoslavlin piiri kuului Kalininin alueen Karjalaiseen piirikuntaan. Vuonna 1989 karjalaisia oli 20 % piirin asukkaista.

## Lähteet

## Aiheesta muualla
* Lihoslavlin piirin sivusto  
* Lihoslavlin piiri Tverin alue -tietosanakirjassa
Kyösti Suokas

**Kyösti Antero Suokas** (s. 6. kesäkuuta 1958 Nurmijärvi) on helsinkiläinen varatuomari ja oli Rakennusliiton varapuheenjohtaja vuosina 2003–2019. Hän oli yli kymmenen vuotta työeläkevakuutusyhtiö Eteran hallituksen jäsen ja varapuheenjohtaja. Lisäksi hän oli yli kymmenen vuotta työtuomioistuimen varajäsen. Suokas on työeläkeyhtiö Ilmarisen hallituksen jäsen.

Suokas on työskennellyt Rakennusliitossa vuodesta 1987 lähtien, ensin lakimiehenä, jonka jälkeen pitkään vastaavana lakimiehenä. Hän on toiminut vuosia SAK:laisen ammattiyhdistysliikkeen asiantuntijana ulkomaiseen työvoimaan ja verotukseen liittyvissä kysymyksissä. Nuoruudessaan hän teki töitä rakennuksilla ja virkamiehenä.

Vuoden 2012 presidentinvaaleissa Suokas antoi tukensa vihreiden Pekka Haavistolle. Vuonna 2013 Suokas haki valtakunnansovittelijan virkaa.

## Lähteet
Linda Sällström

**Linda Charlotta Sällström** (s. 13. heinäkuuta 1988 Vantaa) on entinen suomalainen jalkapalloilija. Hän pelasi hyökkääjänä ruotsalaisseura Vittsjö GIK:ssa ja Suomen maajoukkueessa. Hyökkääjänä Sällström on edustanut Korson Palloseuraa, Tikkurilan Palloseuraa, Djurgårdens IF:ää, Linköpings FC:tä, Vittsjö GIK:ta Ruotsissa, Paris FC:tä Ranskassa ja kaudella 2021 HJK:ta. Hänet on valittu Suomen vuoden naisjalkapalloilijaksi kolmesti vuosina 2008, 2011 ja 2019 sekä lupaavaksi tyttöpelaajaksi 2006.

## Ura
Sällströmin kotimaisten sarjojen peliura aikuisten joukkueessa alkoi 13-vuotiaana 1. divisioonassa ottelussa Pargas IF–TiPS 1–2. Sällström ehti tehdä ennen 14:ttä ikävuottaan 10 ottelussa peräti 19 maalia. Eniten maaleja yhdessä ottelussa hän teki kesällä 2003 ottelussa TiPS–Sudet Kouvola 7–1, jossa Sällström teki kotijoukkueen kaikki maalit. Ensimmäisellä pelikaudella 1. divisioonassa 2003 Sällström pelasi 19 ottelua, joissa hän teki 35 maalia. Lisäksi SM-sarjan nousukarsintojen kolmessa ottelussa Sällström teki yhteensä kolme maalia ja TiPS nousi SM-sarjaan. Hän pelasi Suomessa SM-sarjassa/Naisten liigassa vielä neljä pelikautta 2004–2007, yhteensä 70 ottelua, joissa hän teki 35 maalia. Lisäksi kauden 2004 SM-sarjan kahdessa karsintaottelussa hän teki yhteensä kahdeksan maalia.

Naisten maajoukkueeseen Sällström nousi ensi kerran vuonna 2007 ja hän on pelannut kesäkuun 2025 loppuun mennessä 152 maaottelua ja tehnyt niissä 64 maalia. Vuoden 2009 EM-kilpailuissa hän pelasi Suomen kaikissa neljässä ottelussa ja teki puolivälierässä Englantia vastaan maalin. Vuoden 2013 EM-kilpailuihin hän ei päässyt maaliskuussa tulleen polvivamman vuoksi mutta syyskuun 2013 lopulla hän teki paluun maajoukkueeseen MM-karsintaottelussa Itävaltaa vastaan. Lokakuun 2013 jälkeen loukkaantumiset pitivät hänet edelleen poissa maajoukkueesta, jossa hän pelasi seuraavan kerran toukokuussa 2015. Sällström pelasi myös Suomen nuorten joukkueessa alle 19-vuotiaiden EM-kisoissa 2005 Suomen päästessä välieriin sekä alle 20-vuotiaiden MM-kisoissa 2006.
Lokakuussa 2025 Sällström ilmoitti lopettavansa maajoukkueessa Kansojen Liigan karsintaotteluiden jälkeen.

Sällström harrasti aiemmin myös yleisurheilua vantaalaisessa Kenttäurheilijat-58:ssa ja helsinkiläisessä HKV:ssä. Hän sijoittui 11:nneksi seiväshypyssä Kalevan kisoissa 2005. Hänen ennätyksensä seiväshypyssä on 353&nbsp;cm vuodelta 2005. Sällström nimeää tähtihetkekseen seiväshyppääjänä 15-vuotiaiden sarjassa voittamansa SM-kullan.

Sällström ilmoitti lopettavansa maajoukkueuransa ja jalkapallouransa 21.10.2025 lehdistötilaisuudessaan Tampereella Tammelan stadionilla. 

## Yksityiselämä
Sällström seurusteli laulaja Sini Yaseminin kanssa, mutta he erosivat vuonna 2021. Sällström opiskelee lääkäriksi (huhtikuu 2025).

## Maajoukkuemaalit
Tuloksissa Suomen maalit mainittu aina ensin.

## Lähteet
* 
* 
* Levola, Jaakko: Peli-ilo löytyi nauhalta. Aamulehti 29.8.2009, s. 26.
* Linda Sällström - spelarstatistik  Svensk Fotboll
* Linda Sällström Soccerway-sivustolla

### Viitteet
Iljinskoje

**Iljinskoje** () on kylä ja maalaiskunta Tverin alueen Lihoslavlin piirissä Venäjällä. Se sijaitsee 9 kilometriä Lihoslavlista lounaaseen. Asukkaita kunnassa on reilut 800 henkeä.

Kylän nimi perustuu siellä sijainneeseen pyhän Eliaan tsasounaan. Kunnan alueen kautta kulkee Tverin ja Toržokin välinen rautatie, jolla on paikallisliikennettä. Asutus on vanhastaan venäläistä.

## Lähteet

## Aiheesta muualla
* Iljinskojen kunnan sivusto
Giovanni Bottesini

**Giovanni Bottesini** (22. joulukuuta 1821 – 7. heinäkuuta 1889) oli italialainen säveltäjä, kapellimestari ja kontrabasisti, joka opiskeli Milanon konservatoriossa. Hän oli soittimensa virtuoosi ja teki laajoja konserttimatkoja muun muassa Havannaan, New Yorkiin, Pariisiin, Palermoon, Barcelonaan ja Parmaan. Bottesinin soitin oli Carlo Antonio Testoren valmistama ja hän soitti sitä kolmekielisenä. Bottesini rikastutti tuolloin vielä vähäistä kontrabassokirjallisuutta säveltämällä sille laajan ohjelmiston, johon kuuluu muun muassa useita konserttoja. Lisäksi hänen tuotannossaan on muun muassa oopperoita. Hänen kamarimusiikkituotantoonsa lukeutuu esimerkiksi yksitoista jousikvartettoa. Hän johti Giuseppe Verdin kutsusta *[[Aida]]n* ensiesityksen Kairossa vuonna 1871.. Bottesini toimi myös Parman konservatorion johtajana.

## Sävellyksiä
*ooppera *Ero e Leandro* (Torino 1879)
*ooppera *La regina di Nepal* (Torino 1880)
*oratorio *Getsemane* (1887)
**Studienkonzert* kontrabassolle

## Lähteet

## Aiheesta muualla
*
Kava (Lihoslavlin piiri)

**Kava** (, karjalaksi *Kavi*) on kylä ja maalaiskunta Tverin alueen Lihoslavlin piirissä Venäjällä. Se sijaitsee 10 kilometriä Lihoslavlista itään. 

Kylän nimi perustuu sen ohi virtaavaan Kava-jokeen, jonka uskotaan juontuvan suomalais-ugrilaisesta ”kapeaa” tai ”kivistä” tarkoittavasta sanasta. Kylässä on säilynyt vuonna 1866 rakennettu puinen Pokrovan kirkko. Alue on vanhaa tverinkarjalaisten asuinseutua.

## Lähteet

## Aiheesta muualla
* Kavan kunnan sivusto
Krjutškovo

**Кrjutškovo** () on taajama ja maalaiskunta Tverin alueen Lihoslavlin piirissä Venäjällä. Se sijaitsee 15 kilometriä Lihoslavlista kaakkoon. 

Taajaman nimi juontuu ”koukkua, koukkuselkäistä tai kieroa ihmistä” tarkoittavasta venäläisestä henkilönimestä *Krjutšok* < appelatiivi *krjuk*. Kunnan läpi kulkee Moskovan ja Pietarin välinen päärata. Krjutškovon asemalta on paikallisjunayhteys Tveriin, Bologojeen ja Toržokiin. Asutus on vanhastaan venäläistä.

## Lähteet

## Aiheesta muualla
* Кrjutškovon kunnan sivusto
Ji Han-jae

**Ji Han-jae** (s. 1936 Andong, Etelä-Korea) on hapkidon suurmestari. 13-vuotiaana hän aloitti fyysisen harjoittelunsa Choi Yong-sul'in valmennuksessa, jonka johdolla hän opiskeli noin 5 vuoden ajan japanilaista Yawaraa (Jutsu). Suurmestari Ji oli Choi Yung-sul'in huippuoppilas. Hän myös perusti kamppailulaji Sin Moo Hapkidon.

70-luvun alussa herra Wong (Golden Harvest Film Company) kiinnitti suurmestari Jin taisteluvalmentajaksi, tekniseksi neuvonantajaksi ja näyttelijöiden kouluttajaksi, kuten myös joihinkin elokuviin näyttelijäksi. Bruce Lee halusi, että suurmestari Ji Han-jaen täytyi kantaa elokuvassa Panoksena kuolema kultaista vyötä taistelukohtauksissa Dan Inosanton, Kareem Abdul-Jabbarin ja Bruce Leen kanssa. Kultainen vyö edustaa kaikkein korkeinta saavutettavaa taistelutaidoissa.

## Lähteet

*Scandinavian Sin Moo Hapkido Passi
Baranovka

**Baranovka** (, karjalaksi *Boruaniha*) on kylä ja maalaiskunta Tverin alueen Lihoslavlin piirissä Venäjällä. Se sijaitsee 10 kilometriä Lihoslavlista luoteeseen Moskovan ja Pietarin välisen pääradan varrella. Asukkaita kunnassa on noin 1&nbsp;000.

Kylän nimi perustuu venäläiseen henkilönimeen *Baran* < appelatiivi *baran* ”pässi”. Karjalainen muoto juontuu rinnakkaisnimestä *Baraniha*. Kunta on vanhaa tverinkarjalaisten asuinseutua. Nähtävyyksiä ovat arkkienkeli Mikaelin kirkko (1873) Lokotsyssa ja Kazanin jumalanäidin ikonin kirkko (1884–1886) Bolšoje Ploskojen kylässä.

## Lähteet

## Aiheesta muualla
* Baranovkan kunnan sivusto
Samuel Manttaali

**Samuel Mikonpoika Manttaali** (31. heinäkuuta 1821 Pöytyä – elokuu 1897 Pöytyä) oli yksi tammikuun valiokunnan talonpoikaissäädyn edustajista. Hän syntyi Pöytyän Riihikosken Manttaalin talossa Mikko Matinpojan ja Liisa Matintyttären toiseksi vanhimpana lapsena. Mikko-isä menehtyi keuhkotautiin 45 vuoden iässä kesällä 1838 ja tässä vaiheessa Samuel varmasti joutui jo kantamaan osansa talon töistä.

Muutama vuosi täysi-ikäiseksi tulonsa jälkeen eli 1844 nuori isäntä vei vihille Kaulanperän kylän Sarilaisista kotoisin olleen Maija Justiina Antintyttären. Nuori pari asutti sitten jatkossa miehen suvun ikivanhaa kantataloa, joka tosin oli jaettu kahtia 1757. Nykyisin Vanha-Manttaalin tilaa Riihikoskella hallitsee vuodelta 1889 oleva päärakennus. Pihapiirin toinen asuinrakennus onkin sitten satakunta vuotta varhaisempaa tuotantoa.

Maija Justiina Antintytär kuoli vuonna 1867, jonka jälkeen Samuel Manttaali eli leskenä melko tarkkaan 30 vuotta. Hän kuoli Pöytyällä elokuussa 1897 ja hautakivessä mainitaan hänen olleen paitsi tammikuun valiokunnan jäsen, niin myös pitäjän kirkkoväärti.
Mikšino

**Mikšino** (, karjalaksi *Miikšinä*) on kylä ja maalaiskunta Tverin alueen Lihoslavlin piirissä Venäjällä. Se sijaitsee 22 kilometriä Lihoslavlista koilliseen. 

Kylän nimi perustuu ristimänimen *Mihail* kansanomaiseen muotoon *Mikša*. Seutu on vanhaa tverinkarjalaisten asuinaluetta. Vuonna 1651 Mikšinosta mainittiin 12 karjalaisperhettä, joista kaksi oli lähtöisin Ilomantsista, yksi Tuupovaarasta, neljä Kiteeltä, yksi Pälkjärveltä, kaksi Parikkalasta ja kaksi Jaakkimasta. Vuonna 1873 kylässä oli 512 asukasta, joista vain 27 oli venäläisiä.

Mikšinossa on säilynyt vuonna 1845 rakennettu Kolminaisuuden kirkko ja vuonna 1871 rakennettu Herran temppeliin tuomisen kirkko. Lähikylissä on myös muita remontointia kaipaavia kirkkoja. Mikšinosta on linja-autoyhteys Lihoslavliin.

## Lähteet

## Aiheesta muualla
* Mikšinon kunnan sivusto
Pervitino

**Pervitino** () on kylä ja maalaiskunta Tverin alueen Lihoslavlin piirissä Venäjällä. Se sijaitsee 15 kilometriä Lihoslavlista itään. 

Kylän nimi juontuu ”ensimmäistä lasta” tarkoittavasta venäläisestä henkilönimestä *Pervita* < *Pervoi*. Siellä on säilynyt vuonna 1794 rakennettu kivinen Kolminaisuuden kirkko. Seudun asutus on vanhastaan venäläistä.

## Lähteet

## Aiheesta muualla
* Pervitinon kunnan sivusto
Sosnovitsy

**Sosnovitsy** (, karjalaksi *Sosnovičča*) on kylä ja maalaiskunta Tverin alueen Lihoslavlin piirissä Venäjällä. Se sijaitsee 12 kilometriä Lihoslavlista pohjoiseen. Asukkaita kunnassa on 960 henkeä. 

Kylän nimi juontuu venäjän ”mäntyä” tarkoittavasta sanasta *sosna*. Seutu on vanhaa tverinkarjalaisten asuinaluetta. Nähtävyyksiä ovat entisessä kartanossa toimiva Sosnovitsyn koulu ja sen kotiseutumuseo, jonka näyttely esittelee karjalaista perinnekulttuuria. Mihailova Goran kylässä on remontointia kaipaava 1600-luvun kirkko. Antsifarovosta, Mihailova Gorasta ja Sosnovitsysta on linja-autoyhteys Lihoslavliin.

## Lähteet

## Aiheesta muualla
* Sosnovitsyn kunnan sivusto
Tinja-Riikka Korpela

**Tinja-Riikka Korpela** (s. 5. toukokuuta 1986 Oulu) on suomalainen jalkapallomaalivahti. Hän on viimeksi edustanut kaudella 2024–2025 sveitsiläistä Servetteä. Hän on pelannut aiemmin Suomen lisäksi Norjassa, Ruotsissa, Saksassa, Englannissa ja Italiassa, ja hän voitti Saksan mestaruuden Bayern Münchenin joukkueessa vuosina 2015 ja 2016. Hän on pelannut Suomen naisten maajoukkueessa 128 maaottelua. 

Maalivahtina pelaava Korpela on aiemmin urallaan edustanut Oulun Luistinseuraa (1.Divisioona), SC Raisiota, FC Honkaa sekä norjalaisia Kolbotn IL:ää ja Lillestrøm SK:ta sekä ruotsalaista Tyresö FF:ää. Korpela on voittanut Hongassa Suomen mestaruuden kolmesti vuosina 2006–2008 sekä Liigacupin 2007 ja 2008. Vuonna 2012 hän voitti Norjan mestaruuden.

Toukokuussa 2014 Korpela pääsi Tyresön mukana naisten UCL-finaaliin saksalaisseura Wolfsburgia vastaan. Ennakkokaavailuista poiketen Korpela kuitenkin oli joukkueensa varamaalivahtina kyseisessä ottelussa. Kesällä 2014 Korpela siirtyi saksalaiseen FC Bayern Müncheniin. Vuosina 2015 ja 2016 seura voitti Saksan mestaruuden Korpelan pelatessa ykkösmaalivahtina. Syksyllä 2017 Korpela putosi kakkosmaalivahdiksi ja vuoden lopulla hän jätti seuran. Helmikuussa 2018 hän teki sopimuksen norjalaisen Vålerenga IF:n kanssa.

Korpela edusti kausina 2019–2021 Englannissa FA WSL:n Evertonia ja kausina 2021–2023 saman liigan Tottenham Hotspuria.

Naisten maajoukkueeseen Korpela nousi ensi kerran vuonna 2007 ja on pelannut vuoden 2023 loppuun mennessä kaikkiaan 118 A-maaottelua. Hän oli Suomen nuorten ykkösmaalivahti alle 19-vuotiaiden EM-kisoissa 2005 Suomen selviytyessä välieriin sekä alle 20-vuotiaiden MM-kisoissa 2006. Hän pelasi kolme ottelua Suomessa järjestetyissä naisten EM-kisoissa 2009 ja kaksi ottelua Ruotsissa pelatuissa EM-kisoissa 2013. Vuoden 2013 EM-kisoissa hän oli Suomen joukkueen kapteeni.

Syyskuussa 2013 pelatussa maaottelussa Itävaltaa vastaan Korpelan nilkan nivelsiteet repesivät, mikä aiheutti hänelle usean kuukauden pelitauon.

## Saavutukset
* Saksan Bundesliigan mestari 2015, 2016 (Bayern München)
*Vuoden naisjalkapalloilija Suomessa 2013, 2014, 2015
*FIFPro listannut maailman viidenneksi parhaaksi maalivahdiksi 2017

## Lähteet
* 
*  
*

### Viitteet
Stan

**Stan** (, karjalaksi *Stuanu*) on kylä ja maalaiskunta Tverin alueen Lihoslavlin piirissä Venäjällä. Se sijaitsee 45 kilometriä Lihoslavlista pohjoiseen. Asukkaita kunnassa on 1&nbsp;100 henkeä.

Kylän nimi juontuu venäjän ”leiriä, pysähdyspaikkaa” tarkoittavasta sanasta. Siellä on toimiva vuonna 1777 rakennettu puinen Pokrovan kirkko. Seutu on vanhaa tverinkarjalaisten asuinaluetta. Asukkaiden pääelinkeino on maatalous. Stanista on linja-autoyhteys Lihoslavliin.

## Lähteet

## Aiheesta muualla
* Stanin kunnan sivusto
Brawn BGP 001

**Brawn BGP 001** on Formula 1 -auto, jota Brawn GP-talli käytti kaudella . Auto julkistettiin 9. maaliskuuta 2009.

Brawn BGP 001 -auto oli kaudella  aloittaneen uuden Brawn GP-tallin ensimmäinen Formula 1 -auto. Autossa oli Mercedes-Benzin moottori ja siinä käytettiin Bridgestonen renkaita. Värityksessä käytettiin valkoista, keltaista ja mustaa. Autolla ajoivat kauden aikana Jenson Button ja Rubens Barrichello. Auton suunnittelu alkoi alun perin Hondan alaisuudessa kauden  Saksan osakilpailun aikoihin, kun talli päätti valmistautua ajoissa kauden 2009 sääntömuutoksiin, mutta projektin viimeistely jäi tallin jäänteet ostaneelle Ross Brawnille ja tämän Brawn GP-tallille.

Auto yllätti testeissä nopeudellaan ja Brawn GP oli ennakkosuosikki kauden 2009 alkaessa. Talli kiersi menestyksekkäästi sääntöä, jonka mukaan autoissa ei saanut olla ylimääräisiä ilmanohjaajia asentemalla sen pohjaan tupladiffuusorin, joka antoi autolle noin 0,3 sekunnin edun kierrokselta.". 

Autolla voitettiin kauden aikana kahdeksan osakilpailua (Button kuusi ja Barrichello 2 voittoa), mikä riitti lopputuloksissa sekä Buttonin kuljettajien että valmistajien mestaruuteen.  

## Formula 1 -tulokset

## Lähteet

## Aiheesta muualla
Minna Kauppinen

**Minna Kauppinen** (o.s. **Meriluoto**, s. 4. lokakuuta 1985 Turku) on suomalainen entinen jalkapalloilija. Kauppinen pelasi 64 A-maaottelua ja päätti peliuransa syksyllä 2018. Peliuran jälkeen hän on toiminut tyttöjen jalkapalloturnaus Stadi Cupin toiminnanjohtajana.

Maalivahtina pelannut Kauppinen edusti urallaan kotimaassa Turun Tovereita, SC Raisiota, FC Unitedia ja HJK:ta. FC Unitedissa hän voitti Suomen cupin 2005. Kauppinen pelasi myös ruotsalaisissa Umeå Södrassa, Hammarbyssä, Jitexissä sekä kauden 2014 Vittsjö GIK:ssa.

Maajoukkueeseen Kauppinen nousi ensi kerran vuonna 2006. Vuoden 2009 EM-kilpailuissa hän pelasi merkityksettömän alkulohko-ottelun Ukrainaa vastaan ja vuoden 2013 EM-kilpailuissa ratkaisevan alkulohko-ottelun Tanskaa vastaan.

## Lähteet
* 

### Viitteet
Brackley

**Brackley** on kaupunki Englannissa, Northamptonshiren lounaisosassa. Siellä on noin 13 000 asukasta.

Brackley tunnetaan Formula 1 -piireissä siitä, että Mercedes Grand Prix -tallilla on päämaja paikkakunnalla.

## Lähteet

## Aiheesta muualla
Luboš Račanský

**Luboš Račanský** (s. 13. maaliskuuta 1964 Benešov) on tšekkiläinen riistamaaliampuja ja olympiamitalisti.

Racansky on saavuttanut olympialaisista pronssia 10 m olympiakiväärissä Barcelonassa 1992. MM-kilpailuista hän on voittanut Tšekin ja Tšekkoslovakian joukkueissa yhteensä 13 kultaa, viisi hopeaa ja yhden pronssin.
## Lähteet
*
*
*
*
Luettelo televisiosarjan Pasila hahmoista

Tämä on **luettelo televisiosarjassa Pasila** esiintyneistä hahmoista. Pasila kertoo satiirisesti Pasilan poliisiaseman henkilökunnan työskentelystä rikollisuutta vastaan. Sarjaa on esitetty Yle TV2 -kanavalla, ja sen on käsikirjoittanut ja ohjannut Atte Järvinen. Sarjan hahmot on animoitu tietokoneella, ja niiden ominaispiirteenä on puheen nopea rytmi. Päähahmojen ääninäyttelijöinä ovat Kari Hietalahti, Mari Lehtonen, Juho Milonoff ja Jani Volanen. Vierailevina ääninäyttelijöinä ovat toimineet Petteri Summanen, André Wickström, Tuomas Milonoff, Riku Rantala, Jonna Kärkkäinen, Olli Ylikotila, Riku Riihilahti, Tero Koponen, Lars Svedberg ja Rich Lyons.

## Päähahmot

## Sivuhahmot
### Ensimmäisen tuotantokauden sivuhahmot

### Toisen tuotantokauden sivuhahmot

### Kolmannen tuotantokauden sivuhahmot

### Neljännen tuotantokauden sivuhahmot

## Rauno Repomiehen sukulaisia
Rauno Repomiehen sukulaiset esiintyvät jaksossa *Laillinen bordelli*. Vain Repomiehen vaimo esiintyy useammissa jaksoissa.

1§
## Pöystin naissuhteet
Alla mainittujen lisäksi Pöysti on tavannut sokkotreffeillä naisia, joiden nimiä ei mainita. Pöysti on myös viettänyt yön prostituoidun kanssa. 

## Yksittäisiä rikollisia ja henkilöitä pienissä rooleissa

### Ensimmäinen tuotantokausi

### Toinen tuotantokausi

### Kolmas tuotantokausi

### Neljäs tuotantokausi

## Ääninäyttelijät
### Päärooleissa

### Vierailevina ääninä

## Lähteet
* Pasila Yle.fissä 
* Pasilan ääninäyttelijät 

### Viitteet
Igor Kolesov

**Igor Kolesov** (, s. 15. elokuuta 1971 Moskova) on venäläinen riistamaaliampuja.

Kolesov on saavuttanut MM-kilpailuissa viisi kultaa, kuusi hopeaa ja neljä pronssia. Olympialaisissa hän on edustanut maataan Sydneyssä 2000 ollen seitsemäs 10 m olympiakiväärissä.
## Lähteet
*
*
*
Lárnakan kansainvälinen lentoasema

**Lárnakan kansainvälinen lentoasema** (, ) on kansainvälinen lentoasema Kyproksen tasavallassa Kyproksen saarella. Se sijaitsee saaren etelärannikolla noin neljä kilometriä etelään Lárnakan kaupungista.

Lárnakan kansainvälinen lentoasema on Kyproksen tärkein lentoasema. Kyproksen tasavallan hallussa olevalla alueella on myös toinen kansainvälinen lentoasema, Páfoksen kansainvälinen lentoasema. Lisäksi Pohjois-Kyproksen puolella on kolmas suurempi lentoasema, Ercanin kansainvälinen lentoasema.

Lentoasema on rakennettu noin kahden metrin korkeudelle merenpinnasta. Lentoasemalla on yksi kiitotie, jonka pituus on  metriä ja leveys 45 metriä.

## Lentoyhtiöt ja kohteet

## Matkustajatilastot

Lähde: 
## Lähteet

## Aiheesta muualla

* Larnaka International Airport
Spice World

**Spice World** (myös nimellä *Spiceworld the Movie*) on vuonna 1997 ensi-iltansa saanut elokuva englantilaisesta popyhtyeestä Spice Girls. Bob Spiers ohjasi elokuvan Kim Fullerin ja Jamie Curtisin käsikirjoituksesta. Elokuvassa on joitakin yhtäläisyyksiä The Beatles -elokuvan *[[Yeah! Yeah! Tässä tulemme!]]* kanssa. Elokuva kuvailee fiktiivisiä tapahtumia, jotka johtavat suureen konserttiin Lontoon Royal Albert Hallissa. Elokuvaan on siroteltu uneksintaa ja "flashbackeja" sekä epätodellisia ja humoristisia kohtauksia.

Elokuva ilmestyi brittiteattereissa joulukuussa 1997 ja muualla maailmalla seuraavana keväänä. Elokuvan sivurooleissa esiintyivät muun muassa Roger Moore, Elton John, Jennifer Saunders, Richard E. Grant, Michael Barrymore, Elvis Costello, Stephen Fry, Hugh Laurie ja Meat Loaf.

Ohjaaja Bob Spiers työskenteli Yhdysvalloissa Disney-elokuvan *[[That Darn Cat]]* parissa ennen Spice Girls -huumaa ja yhtyeen antamaa työtarjousta. Spiers ei tiennyt yhtyeestä mitään heidän tarjotessaan hänelle ohjaajan paikkaa elokuvaansa. Spiers epäröi aluksi, kunnes Jennifer Saunders neuvoi häntä ottamaan paikan vastaan. Frank Bruno oli elokuvan alkuperäinen keikkabussin kuljettaja, kunnes hän riitaantui Spice Girlsin kanssa ja hänet korvasi Meat Loaf. Gary Glitter esiintyi elokuvassa omana itsenään, mutta hänet pidätettiin lapsipornon hallussapidosta juuri ennen elokuvan julkaisua, minkä johdosta tuotantoyhtiöt päättivät leikata hänen kohtauksensa pois. Spice Girls esitti elokuvassa kaikesta huolimatta Glitterin kappaleen ”Leader of the Gang”. The Couragen piti esittää elokuvassa hittikappale ”Alright” Michael Barrymoren kanssa, mutta kohtaukset leikattiin pois julkisen skandaalin vuoksi.

## Näyttelijät
### The Spice Girls

### Sivuroolit

## DVD
*Spice World - The 10th Anniversary Edition* julkaistiin DVD:llä 19. marraskuuta 2007 Isossa-Britanniassa ja 27. marraskuuta 2007 Yhdysvalloissa.

## Elokuvan musiikki
* "Too Much"
* "Do It"
* "Say You'll Be There"
* "Mama"
* "Denying"
* "Saturday Night Divas"
* "Stop"
* "2 Become 1"
* "Leader Of The Gang"
* "Never Give Up On The Good Times"
* "Sound Off"
* "My Boy Lollipop"
* "Viva Forever"
* "Wannabe"
* "Who Do You Think You Are"
* "Spice Up Your Life"
* "The Lady Is A Vamp"

## Aiheesta muualla
* New York Timesin arvostelu
* San Francisco Chroniclen arvostelu
* Spice Girlsin virallinen kotisivu
Vjoski

**Vjoski** () on kylä ja maalaiskunta Tverin alueen Lihoslavlin piirissä Venäjällä. Se sijaitsee 6 kilometriä Lihoslavlista etelään.

Kylän nimi juontuu ”kylää” tarkoittavasta valkovenäläisestä sanasta *vjoska*. Kunnan asutus on vanhastaan venäläistä. Osinovaja Grjadan taajamasta ja Vjoskin kylästä on linja-autoyhteys Lihoslavliin.

## Lähteet

## Aiheesta muualla
* Vjoskin kunnan sivusto
Niklas Bergström

**Niklas Bergström** (s. 18. elokuuta 1974 Karlstad) on ruotsalainen riistamaaliampuja.

Bergström on saavuttanut MM-kilpailuissa miesten sarjassa yhden hopean ja viisi pronssia, sekä poikien sarjassa yhden hopean riistamaalilajeissa. Olympialaisissa hän on edustanut maataan Ateenassa 2004 10 m olympiakiväärissä ollen kahdestoista.
## Lähteet
*
*
*
Kalašnikovo

**Kalašnikovo** (, karjalaksi *Kolašnikova*) on kaupunkimainen taajama Tverin alueen Lihoslavlin piirissä Venäjällä. Se sijaitsee 20 kilometriä Lihoslavlista luoteeseen Moskovan ja Pietarin välisen pääradan varrella (Kalašnikovon asema). Asukkaita on 4&nbsp;700 henkeä (vuonna 2009).

Paikkakunnan nimi perustuu venäläiseen henkilönimeen *Kalašnik* ”rinkelileipuri”.  Rautatieaseman ympärille syntynyt asutus sai kaupunkimaisen taajaman statuksen vuonna 1932. Nykyään siellä on sähkölampputehdas ja puunjalostusteollisuutta.

## Lähteet

## Aiheesta muualla
* Kalašnikovon taajaman sivusto
Mario Superstar Baseball

**Mario Superstar Baseball** (myös nimellä **Super Mario Stadium: Miracle Baseball**) on Namcon kehittämä Nintendon julkaisema baseball-aiheinen urheilupeli. Peli on julkaistu vuonna  Nintendo GameCubelle. 

## Pelaaminen
Pelin joitain pelattavia hahmoja on esim. Mario, Luigi, Prinsessa Peach, Prinsessa Daisy ja Bowser Jr.. Peliä voi pelata yhteensä 1-4 pelaajaa.

## Lähteet

## Aiheesta muualla
*
Vaginamonologeja

**Vaginamonologeja** on Eve Enslerin kirjoittama näytelmä, jota esitettiin New Yorkin Broadwaylla useiden vuosien ajan. Osissa vierailivat muun muassa Anjelica Huston ja Meryl Streep. Suomessa näytelmä esitettiin Helsingin Kaupunginteatterissa vuonna 2001. Suomessa myös Mikkelin kansalaisopiston Vapaa Nuorisoteatteri on esittänyt Vaginamonologeja-näytelmää vuosina 2009–2010. Vuonna 2018 Kuurojen teatteri Totti esitti Vaginamomologeja ympäri Suomen. 

## Kirjallisuutta

* 

## Lähteet
Joensuu (täsmennyssivu)

**Joensuu** voi seuraavia asioita:

## Yleisnimitys
* joensuu tarkoittaa virtaveden yhtymistä tai laskemista toiseen vesistöön tai mereen.

## Paikannimi
*Joensuu, kaupunki Pohjois-Karjalassa
* Joensuu, kylä Elimäellä
* Joensuu, kylä Somerolla
* Joensuu, kylä entisessä Harlun kunnassa, nykyään Hiidenselkä
*Joensuu, kylä entisessä Käkisalmen maalaiskunnassa
*Joensuun kartano (myös nimellä *Åminnen kartano*), kartano Halikossa Salossa

## Sukunimi
*Anu Pensola (ent. *Harkki*, o.s. *Joensuu*, s. 1974), juontaja, toimittaja ja kirjailija
*Heikki Joensuu (s. 1956), lääkäri ja syöpätutkija
*Ilmari "Pitkä-Jim" Joensuu (1916–1963), hävittäjälentäjä
*Jaana Joensuu (s. 1985), näyttelijä
*Jasmi Joensuu (s. 1996), maastohiihtäjä
*Jesse Joensuu (s. 1987), jääkiekkoilija 
*Jouni Joensuu (s. 1962), jalkapalloilija ja jalkapallovalmentaja
*Laura Joensuu (s. 1987), gospel-laulaja
*Matti Joensuu (1915–2003), pappi, kirkollisen avioliittoneuvonnan uranuurtaja
*Matti Joensuu (1957–2023), aikidoka
*Matti Yrjänä Joensuu (1948–2011), ylikonstaapeli ja rikoskirjailija
*Mika Joensuu (s. 1984), pesäpalloilija
*Mikko Joensuu (s. 1986), laulaja-lauluntekijä
*Sami Joensuu (s. 1972), pesäpalloilija
*Sami Joensuu (s. 1973), säveltäjä ja sanoittaja
*Timo Joensuu (s. 1959), ylilääkäri ja syöpähoitojen tutkija
*Unto Joensuu (1926–2021), yritysjohtaja, kauppaneuvos
*Väinö Joensuu (1894–1973), toimittaja, pakinoitsija ja suomentaja.

## Muita
* 1524 Joensuu, asteroidi
* Joensuu 1685, suomalainen rockyhtye
Kavi

**Kavi** tarkoittaa seuraavia:

* KAVI, Kansallinen audiovisuaalinen instituutti
* Kava (Lihoslavlin piiri),  karjalaksi Kavi, kylä ja maalaiskunta Venäjällä
Matti Rajula

**Matti Viljam Rajula** (4. maaliskuuta 1905 Oulu – 24. toukokuuta 1944 Helsinki) oli suomalainen muusikko, jonka instrumentteja olivat klarinetti ja saksofoni. Hän sävelsi myös itse muun muassa klarinettipolkkia.

## Elämäkerta
Rajula oli vuosina 1918–1924 Suomen armeijassa soitto-oppilaana ja aliupseerina, koska tämä oli hänelle ainoa tapa päästä opiskelemaan muusikon ammattiin. Hän palveli Suomen Valkoisen kaartin soittokunnassa ja sai vuonna 1924 eron palveluksesta alikersanttina. Rajulan opettajana toimi tänä aikana Kusti Aerila. Armeijasta lähdettyään Rajula toimi ravintolamuusikkona helsinkiläisissä ravintoloissa ja soitti muun muassa *Zamba*- ja *Rytmi-Pojat*-yhtyeissä. Rajula soitti aluksi vain klarinettia mutta pian myös saksofonia.

Vuosina 1929–1932 Rajula asui Saksassa Berliinissä ja toimi Bernard Ettén viihdeorkesterin ensimmäisenä saksofonistina. Rajula palasi Suomeen 1932, ja hänet kiinnitettiin Radio-orkesterin klarinetistiksi. Tämän työn ohella Rajula jatkoi myös ravintolamuusikkona. Rajula soitti 1930-luvulla kotimaisissa elokuvissa, teki levytyksiä sekä esiintyi Radio-orkesterin ja Helsingin kaupunginorkesterin solistina. Rajula sävelsi myös itse musiikkia. Maaliskuussa 1938 hän soitti Helsingin yliopiston juhlasalissa Yrjö Gunaropulosin häntä varten säveltämän saksofonikonserton. Rajulan omista sävellyksistä tunnetuimpia ovat hänen suomalaisen kansanmusiikkiperinteen pohjalta säveltämänsä klarinettipolkat. Rajula teki myös levytyksiä näistä polkista ystävänsä klarinetisti Kalle Åckerin kanssa.

Rajula ei osallistunut talvisotaan, mutta jatkosodan alkaessa hän joutui yhdessä muutaman muun helsinkiläisen muusikon kanssa Nikke Pärmin Musta nuoli -pataljoonaan, joka oli muodostettu pääosin entisistä vangeista. Rajula vapautettiin palveluksesta muutaman kuukauden kuluttua, ja hän palasi Radio-orkesteriin. Rajula esiintyi nyt kahden vuoden ajan Radio-orkesterin ja Helsingin kaupunginorkesterin solistina. Hän soitti muun muassa Bernhard Henrik Crusellin f-molli-klarinettikonserton, Sulho Rannan *Pienen sarjan*, Aleksandr Glazunovin saksofonikonserton sekä joulukuussa 1943 ensimmäistä kertaa Suomessa Carl Nielsenin klarinettikonserton. Rajula esiintyi säännöllisesti myös radiossa soittaen kansanmusiikkia.

Rajula joutui toukokuussa 1944 Helsingin Salus-sairaalaan sota-ajan rasitusten, työnteon ja avioliiton aiheuttamien paineiden takia. Hän kuoli hypättyään sairaalan ikkunasta.

Saksofonisti Olli-Pekka Tuomisalo on kirjoittanut Matti Rajulan elämäkerran.

## Rajulan sävellyksiä
* *Kilu-Kallen polkka*
* 
* 
* *Kotikylän ranta*
* *Kun ilta hämärtää*
* *Lapatossun polkka*
* *Liukkaat jalkineet*
* *Paimenpojan unelma*
* *Pelimannin peruja*
* *Pula-ajan polkka*
* *Rekiretki*
* *Riippakoivun alla*
* *Sirkus pellen tanssi*
* *Suomi-polkka*
* *Tuli suvi tuli sunnuntai*
* *Ämmän polkka*

## Lähteet
* Paavo Helistön radio-ohjelman Soittajan unelma - Matti Rajula (1994) käsikirjoitus 

### Viitteet
Urheilusanomat

**Urheilusanomat** oli suomalainen aikakauslehti, jonka aihepiireihin kuuluivat urheilu, urheilupelaaminen ja veikkaus. Lehden omisti Sanoma Media Finland Oy ja se kuului *[[Ilta-Sanomat|Ilta-Sanomien]]* IS Mediaperheeseen. *Urheilusanomilta* ilmestyi vuosittain erilaisia erikoislehtiä.

Kesällä 2017 Sanoma Media Finland osti *[[Urheilulehti|Urheilulehden]]* A-lehdiltä ja liitti sen *Urheilusanomiin*. Uuden julkaisun nimeksi tuli *Urheilulehti*. *Urheilusanomien* levikki oli ollut noin 35&nbsp;000 vuonna 2016.

## Historia

Lehden ensimmäinen numero ilmestyi nimellä *Veikkaaja* 12. lokakuuta 1940. Ensimmäinen julkaisija oli SVUL, joka julkaisi sitä vuoden 1945 lopulle, jolloin Oy Tippaustoimisto Ab (myöhemmin Veikkaus Oy) osti sen. Lehdestä alkoi ilmestyä vuonna 1949 lyhyen aikaa myös ruotsinkielinen versio *Tipsbladet*. Lehden nimi muuttui muotoon *Veikkaus-Lotto* vuonna 1970, jolloin loton pelaaminen alkoi Suomessa. Vuonna 1988 nimi palautui muotoon *Veikkaaja*. Ilta-Sanomat osti lehden vuonna 2002, ja 29. huhtikuuta 2003 nimi muuttui muotoon *IS Veikkaaja*. Lehti muuttui formaatiltaan aikakauslehdeksi 17. helmikuuta 2009, ja samalla nimi palautui muotoon *Veikkaaja*. Vuonna 2013 lehden nimi muuttui muotoon *Urheilusanomat*.

## Lähteet
Eevamaria Halttunen

**Eevamaria Halttunen** (s. 1969) on suomalainen kirjailija, draamapedagogi ja elämäntaidon valmentaja. Koulutukseltaan hän on teatteritaiteen maisteri.

Halttunen on Salpausselän kirjailijat ry:n jäsen. Hän toimi yhdistyksen johtokunnan jäsenenä vuodet 2007–2008.

Halttunen on kirjoittanut romaanin *Taivaaseen on vielä matkaa* sekä neljä lastenkirjaa. Ala-asteikäisille suunnatut Petra-lastenkirjat kertovat kulttuurien kunnioittamisesta. Kirjoissa ekaluokkalainen Petra tempautuu taikapeilin kautta eri puolille maailmaa, tutustuen eri kulttuureihin ja uskontoihin. Kirjat on kuvittanut Anna Härmälä. Teos *Petra tanssii* on saanut opetusministeriön laatukirjallisuuden tuen.
Vuonna 2010 Dramaforum Oy on toteuttanut Eevamaria Halttusen kirjoittaman Petra-kirjasarjan pohjalta 5-11-vuotiaille lapsille tarkoitetun virtuaalimaailman Petran Planeetta suomeksi ja englanniksi. Petran Planeetalla voi tutustua erilaisiin maihin ja näiden ihmisten elämään. Pelin tarkoituksena on oppia ja ymmärtää muista kulttuureista leikin, pelien ja muiden kanssa kommunikoimisen kautta. Petran Planeetassa on tällä hetkellä pelattavina neljä eri maata: Saamenmaa, Senegal, Sri Lanka ja Jordania. Pelin on tuottanut Dramaforum Oy ja sen toteutuksesta vastaa LudoCraft.

## Teokset
* *Taivaaseen on vielä matkaa*, Pilot-kustannus (2005)
* *Petra tanssii*, Dramaforum  (2006)
* *Petra löytää Petran*, Dramaforum (2007)
* *Petra Buddhan poluilla*, Dramaforum (2007)
* *Petra ja revontulet*, Dramaforum (2008), ilmestynyt myös englannin, ranskan ja venäjän kielellä

## Lähteet

## Aiheesta muualla
* Dramaforumin kotisivu
* Petran Planeetta 
* Eevamaria Halttunen Kirjasampo.fi:ssä
Studio55

** Studio55 ** oli vuosina 2009–2016 toiminut yli 50-vuotiaille suunnattu MTV3-kanavan ohjelma, jota esitettiin arkiaamuisin. Ohjelmassa oli päivittäin vaihtuva teema.

Ohjelmaa juonsivat vuorotellen Markku Veijalainen ja Pirjo Haapoja. Anja Snellman tuli uudeksi juontajaksi tiistain studiovieraan haastattelijaksi keväällä 2013. Raakel Lignell ja Lauri Karhuvaara aloittivat ohjelman juontajina vuonna 2014.

Ohjelman myötä Sävelradio-radiokanava palasi nettiradiona.

## Lähteet

## Aiheesta muualla
*Ohjelman kotisivut
Spirovon piiri

**Spirovon piiri** () on paikallinen itsehallintoalue Tverin alueen keskiosassa Venäjällä. Se on osa Tverin Karjalaa. Vuonna 1929 perustetun piirin pinta-ala on 1&nbsp;497 neliökilometriä. Asukkaita on 12&nbsp;500 henkeä (vuonna 2009).

Piirin hallinnollinen keskus on Spirovon taajama. Lisäksi siihen kuuluu 4 maalaiskuntaa:
* Kozlovo (ven. Козлово, karjalaksi *Kozlova*)
* Kraznoje Znamja (ven. Красное Знамя)
* Penkovo (ven. Пеньково)
* Vydropužsk (ven. Выдропужск)

Alueen itäosa on vanhaa tverinkarjalaisten asuinseutua. Vuosina 1937–1939 se kuului Kalininin alueen Karjalaiseen piirikuntaan erillisenä Kozlovon piirinä. Vuonna 1989 karjalaisia oli 16 % Spirovon piirin asukkaista.

## Lähteet

## Aiheesta muualla
* Spirovon piirin sivusto
Miguel Espino

**Miguel Angel Espino** (s. 16. helmikuuta 1980, Hollywood, Kalifornia) on yhdysvaltalainen ammattilaisnyrkkeilijä. Hän on esiintynyt myös televisiosarjassa *[[Contender – Haastaja]]*.

## Nyrkkeily-ura
Pavlik aloitti lupaavasti ammattilaisuransa voittamalla ensimmäiset kahdeksan otteluaan. Uran ensimmäinen tappio tuli täpärästi tuolloin voittamattomalle Daniel Eduardille.

Espino pääsi mukaan Contender-Haastaja tosi-tv sarjaan. Hän lähti kilpailuun tilastolla 9-1-1. Ensimmäisessä ottelussaan hän kohtasi Peter Manfredon, joka oli juuri palannut kilpailuun takaisin ensimmäisen tappionsa jälkeen. Tasainen ottelu ratkesi viimeisessä erässä ja Manfredo voitti ottelu pistein 48-47. Espino poistui pettyneenä turnauksesta. Turnauksen finaaleissa Espino otteli lämmittelyottelussa Jonathan Reidiä vastaan. Reid oli maailmanmestaruusottelussa käynyt kokenut ottelija tilastolla 33-2-0. Espino otti lukua ottelun avauserässä, mutta onnistui tyrmäämään vastustajansa ottelun viimeisessä erässä.

Haastajan jälkeen Espino voitti 10 ottelua putkeen, joista viisi tyrmäyksellä. Espinon onnistui myös voittamaan itselleen WBC:n Karibianmeren alueen mestaruus.

Miguel kohtasi 19.12.2009 Kelly Pavlikin WBC: keskisarjan titteliottelussa. Pavlik dominoi ottelua ja tyrmäsi Espinon viidennessä erässä. Ottelun jälkeen Espino astui sivuun nyrkkeilystä.

Vuoden 2010 elokuvassa Taistelija Espino esitti Micky Wardin vastustajaa, Alfonso Sanchezia.
## Aiheesta muualla

* boxrec.com
United Launch Alliance

**United Launch Alliance** (**ULA**) on Boeingin ja Lockheed Martinin perustama avaruusalan yhteisyritys, joka valmistaa kantoraketteja sekä laukaisee satelliitteja ja avaruusluotaimia avaruuteen. 

Yrityksen perustamisesta kerrottiin julkisuuteen 2. toukokuuta 2005. Virallisesti yritys perustettiin 1. joulukuuta 2006.

ULA palvelee niin NASAa kuin asevoimia (lähinnä avaruusvoimat) ja Yhdysvaltain tiedustelua (lähinnä NRO). Yhtiö on laukaissut myös muutamia yksityisten yritysten omistamia satelliitteja.

ULA:n rakettivalikoima koostuu Atlas V-, Delta II-, ja Delta IV-kantoraketeista. Laukaisuissa ULA käyttää Yhdysvaltain ilmavoimien laukaisutukikohtia, Vandenberg Air Force Base-tukikohtaa Kaliforniassa ja Cape Canaveral Air Force Station-tukikohtaa Floridassa.

Yhtiöllä oli yksinoikeussopimus laukaista Yhdysvaltain kansalliseen turvallisuuteen liittyviä tehtäviä ja sillä oli Yhdysvaltain puolustusministeriön kanssa sopimus laukaisuvalmiuden ylläpitämisestä. 2010-luvulla SpaceX alkoi tarjota huomattavasti edullisempaa vaihtoehtoa ja se haastoi Yhdysvaltain hallituksen oikeuteen oikeudesta osallistua tarjouskilpailuihin. 

Vuonna 2020 Yhdysvaltain ilmavoimat valitsi ULA:n Vulcan-kantoraketin vastaamaan noin 60 prosentista laukaisuista. Kilpaileva SpaceX sai 40 prosenttia.
Amazon on tehnyt sopimuksen ULA:n kanssa 38 laukaisusta Project Kuiper -satelliittien laukaisuun Vulcan-raketilla.

Vulcan-raketin ensimmäinen laukaisu on viivästynyt useita kertoja ja laukaistiin viimein onnistuneesti tammikuussa 2024.
Maaliskuussa 2023 Vulcan-raketin yläosa repesi painetestissä, joka viivästytti sen laukaisua. Atlas V -raketin ensimmäistä miehitettyä lentoa suunniteltiin, mutta lykättiin Boeing Starliner -aluksessa havaittujen ongelmien vuoksi.

## Lähteet

## Aiheesta muualla
*United Launch Alliance 
*Boeing, Lockheed Martin to Form Launch Services Joint Venture
*Full Summons and Complaint by SpaceX against Boeing Company and Lockheed Martin Corporation
*FTC gives prelimanary clearance to United Launch Alliance
*United Launch Alliance begins Operations
J. C. Watts

**Julius Caesar** (**J. C.**) **Watts** (s. 18. marraskuuta 1957 Eufaula, Oklahoma, Yhdysvallat) on yhdysvaltalainen republikaanipoliitikko ja entinen amerikkalaisen ja kanadalaisen jalkapallon pelaaja.

## Urheilu-ura
Ennen poliittista uraansa Watts tuli tunnetuksi urheilijana. Hän pelasi vuodet 1977–1981 Oklahoman yliopiston amerikkalaisen jalkapallon joukkueessa Oklahoma Soonersissa ja kaudella 1979 hän nousi joukkueen ykköspelinrakentajaksi. Ykköspelinrakentajana hän oli johdattamassa joukkuettaan kahteen peräkkäiseen Orange Bowlin voittoon, tammikuussa 1980 ja tammikuussa 1981. Hänet nimettiin molempina vuosina Orange Bowl -ottelun arvokkaimmaksi hyökkäyspelaajaksi. Hän opiskeli Oklahoman yliopistossa journalismia ja suoritti Bachelor of Arts -tutkinnon vuonna 1981.

Vuonna 1981 Watts sai NFL-varauksen, kun New York Jets varasi hänet numerolla 213 NFL:n varaustilaisuuden kahdeksannella kierroksella. Samana vuonna hän siirtyi vapaana pelaajana kanadalaisen jalkapallon ammattilaissarjassa Canadian Football Leaguessa pelanneeseen Ottawa Rough Ridersiin. Hän edusti joukkuetta vuoteen 1986, jolloin siirtyi kesken kauden saman sarjan Toronto Argonautsiin. Tulokaskaudellaan, 1981, Watts oli johdattamassa Rough Ridersia CFL:n loppuotteluun, Grey Cupiin. Joukkue hävisi ottelun pistein 23–26 Edmonton Eskimosille, jonka pelinrakentajana toimi Warren Moon. Watts nimettiin tuona vuonna Grey Cupin arvokkaimmaksi hyökkäyspelaajaksi. Hän lopetti urheilu-uransa vuonna 1986. 

## Poliittinen ura
Marraskuun 1990 vaaleissa Watts valittiin Oklahoma Corporation Commissionin jäseneksi, jona toimi, kunnes hänet valittiin vuonna 1994 Yhdysvaltain edustajainhuoneeseen Oklahoman neljännestä vaalipiiristä. Hän sai marraskuun 1994 vaaleissa 51,6 prosenttia annetuista äänistä ja päävastaehdokas, demokraatti David Perryman 43,3 prosenttia. Watts toimi edustajainhuoneen jäsenenä 3. tammikuuta 1995 – 3. tammikuuta 2003, neljä kaksivuotiskautta. Hän ei pyrkinyt enää jatkokaudelle vuoden 2002 vaaleissa. Perusteeksi hän ilmoitti, että halusi viettää enemmän aikaa perheensä kanssa.

Vuodesta 2003 vuoteen 2007 Watts oli republikaanijärjestö GOPACin puheenjohtaja. Hänen seuraajakseen valittiin Michael S. Steele.

## Muu ura ja perhe
Urheilu-uransa jälkeen, ennen valintaansa Yhdysvaltain edustajainhuoneeseen, Watts työskenteli vuosina 1987–1994 Eteläiseen baptistikonventioon kuuluvan Sunnylane Southern Baptist Churchin pappina Del Cityssä Oklahomassa. Jäätyään pois edustajainhuoneesta hän perusti vuonna 2003 monialayrityksen J. C. Watts Companies.

Watts on naimisissa Frankie Wattsin (o.s. Jones) kanssa, jonka kanssa hänellä on viisi lasta. Yksi lapsista on NFL:ssä vuosina 2014–2015 pelannut keskushyökkääjä Trey Watts. Lisäksi Watts sai nuorena eri naisen kanssa tyttären, jonka hänen setänsä Wade adoptoi.

Wattsin elämäkertakirja *What Color is a Conservative?: My Life and My Politics* julkaistiin vuonna 2002. 

## Lähteet
*J. C. Watts Biographical Directory of the United States Congressin sivuilla 
*Wattsin esittely Canadian Football Leaguen verkkosivuilla (Internet Archivessa, tallennettu 19.10.2015) 
### Viitteet

## Aiheesta muualla
Valentin Jumašev

**Valentin Jumašev** (15. joulukuuta 1957 Perm, Neuvostoliitto) on venäläinen toimittaja ja poliitikko, joka oli presidentti Boris Jeltsinin hallinnon sisärenkaan jäsen. 

Jumašev oli 1995–1996 tunnetun venäläisen viikkolehden Ogonjokin päätoimittaja ja nimitettiin 1996 Jeltsinin julkisten asioiden neuvonantajaksi. Hän seurasi Anatoli Tšubaisia merkittävässä Venäjän presidentinhallinnon kansliapäällikkönä 3/1997–12/1998. Jumašev avioitui vuonna 2003 Jeltsinin tyttären Tatjana Djatšenkon kanssa. Joidenkin mukaan Jumašev olisi ollut Jeltsinin "Presidentin päiväkirjan" haamukirjoittaja.
G-Enka

**Henry Kõrvits** (s. 30. joulukuuta 1974), taiteilijanimeltään **G-Enka**, on virolainen rap-artisti ja musiikkituottaja.

G-Enka aloitti räppäämisen vuonna 1996 Revon ja DJ Paul Ojan, joka oli G-Enkan koulukaveri, kanssa. He perustivat Toe Tag -yhtyeen. Heidän ensimmäinen albuminsa *The Real Kuhnja Homophobes* julkaistiin seuraavana vuonna. Vuonna 1998 G-Enka ja Revo liittyivät rapyhtye A-Rühmiin, ja Toe Tag jäi tauolle. G-Enka alkoi tehdä myös omia soololauluja. Tunnetuin hänen kappaleensa oli "Tallinn", joka esitettiin Droopyn kanssa vuonna 2001. Samana vuonna Toe Tag rupesi jatkamaan ja aloitti ison kiertueen. Vuonna 2004 Toe Tag julkaisi toisen albumin, nimeltään *Legendaarne*. Sen tunnetuimmat kappaleet olivat "Legendaarne" ja "Pankrot", joista jälkimmäinen esitettiin Music Television -kanavalla. Vuonna 2006 G-Enka ja A-Rühm julkaisivat albumin *Leegion*, jossa on 23 kappaletta.

G-Enka ja DJ Paul Oja perustivat oman, Legendaarne Records -nimisen levy-yhtiön.

Kõrvits juonsi Eurovision laulukilpailun 2009 Viron esikarsinnan veljensä Robertin kanssa 7. maaliskuuta 2009.

## Aiheesta muualla
* 
* Legendaarne Records